ระเบียบกรมส่งเสริมสหกรณ์ว่าด้วยการบริหารจัดการนิคมสหกรณ์พ.ศ. ๒๕๖๑ โดยที่เห็นเป็นการสมควรแก้ไขปรับปรุงระเบียบเกี่ยวกับกิจการของนิคม ตลอดจนการปกครองนิคม และกิจการอื่น ๆ เพื่อประโยชน์ของนิคมให้เหมาะสมกับสภาวการณ์ที่เปลี่ยนแปลงไปสอดคล้องกับสถานการณ์ในปัจจุบันและเพื่อให้การจัดนิคมสหกรณ์เป็นไปตามความมุ่งหมายของทางราชการ รวมทั้งเป็นแนวทางในการจัดที่ดินในพื้นที่นิคมสหกรณ์อาศัยอำนาจตามความในมาตรา ๘ มาตรา ๙ มาตรา๑๐ มาตรา ๑๑ มาตรา ๑๔ มาตรา ๑๕ มาตรา ๑๖ มาตรา ๑๗ มาตรา ๑๘ มาตรา ๓๔ วรรคสองมาตรา ๓๖ และมาตรา ๓๗ แห่งพระราชบัญญัติจัดที่ดินเพื่อการครองชีพ พ.ศ. ๒๕๑๑ อธิบดีกรมส่งเสริมสหกรณ์จึงกำหนดระเบียบไว้ดังต่อไปนี้ข้อ๑ ระเบียบนี้เรียกว่า ระเบียบกรมส่งเสริมสหกรณ์ว่าด้วยการบริหารจัดการนิคมสหกรณ์ พ.ศ. ๒๕๖๑ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิก(๑)ระเบียบกรมสหกรณ์ที่ดิน ว่าด้วยการปกครองนิคมสหกรณ์ พ.ศ. ๒๕๑๓(๒) ระเบียบกรมส่งเสริมสหกรณ์ ว่าด้วยหลักเกณฑ์และวิธีปฏิบัติในการอนุญาตให้สมาชิกนิคมสหกรณ์เข้าทำประโยชน์ในที่ดินของนิคมสหกรณ์และการออกหนังสือแสดงการทำประโยชน์พ.ศ. ๒๕๓๕(๓)ระเบียบกรมส่งเสริมสหกรณ์ ว่าด้วยเรื่องประชุมของคณะกรรมการคัดเลือกบุคคลเข้าเป็นสมาชิกนิคมสหกรณ์พ.ศ. ๒๕๔๔(๔)ระเบียบกรมส่งเสริมสหกรณ์ ว่าด้วยหลักเกณฑ์และอัตราการเก็บเงินค่าบำรุงสหกรณ์สำหรับการเข้าหาประโยชน์หรือกระทำการอื่นใดภายในพื้นที่นิคมสหกรณ์พ.ศ. ๒๕๕๖(๕)ระเบียบกรมส่งเสริมสหกรณ์ ว่าด้วยการเงินและการจัดการทรัพย์สินของนิคมสหกรณ์ พ.ศ. ๒๕๖๐ข้อ๔ ในระเบียบนี้อธิบดีหมายความว่า อธิบดีกรมส่งเสริมสหกรณ์กองหมายความว่า กองพัฒนาระบบสนับสนุนการสหกรณ์ผู้อำนวยการกองหมายความว่า ผู้อำนวยการกองพัฒนาระบบสนับสนุนการสหกรณ์สหกรณ์จังหวัดหมายความว่า สหกรณ์จังหวัดที่สำนักงานนิคมสหกรณ์ตั้งอยู่ผู้อำนวยการนิคมสหกรณ์ หมายความว่า ผู้อำนวยการนิคมสหกรณ์ที่จัดที่ดินในรูปนิคมสหกรณ์ตามพระราชบัญญัติจัดที่ดินเพื่อการครองชีพพ.ศ. ๒๕๑๑การเกษตร หมายความว่า การทำนา ทำสวน ทำไร่ เลี้ยงสัตว์ ประมงและให้หมายความรวมถึงการทำนาเกลือด้วยรวมทั้งกิจการที่เกี่ยวข้องหรือเป็นประโยชน์ต่อการเกษตรในเขตนิคมสหกรณ์นิคมสหกรณ์หมายความว่า นิคมสหกรณ์ที่จัดตั้งขึ้นโดยพระราชกฤษฎีกา ตามมาตรา ๗ แห่งพระราชบัญญัติจัดที่ดินเพื่อการครองชีพพ.ศ. ๒๕๑๑ หรือตามกฎหมายอื่นกิจการของนิคมสหกรณ์หมายความว่า การใด ๆ เพื่อประโยชน์ของสมาชิกนิคมและส่วนรวมรวมถึงเพื่อประโยชน์ของกิจการสหกรณ์ในเขตนิคมสหกรณ์สมาชิกนิคมสหกรณ์หมายความว่า บุคคลผู้ซึ่งได้รับคัดเลือกเข้าเป็นสมาชิกนิคมสหกรณ์ภายใต้บังคับมาตรา๓๔ แห่งพระราชบัญญัติจัดที่ดินเพื่อการครองชีพ พ.ศ. ๒๕๑๑สหกรณ์นิคมหมายความว่า สหกรณ์ประเภทสหกรณ์นิคม ที่จัดตั้งขึ้นภายในเขตนิคมสหกรณ์สมาชิกสหกรณ์หมายความว่า สมาชิกของสหกรณ์นิคมเงินรายได้นิคมสหกรณ์หมายความว่า เงินค่าบำรุงนิคมที่เรียกเก็บตามมาตรา ๑๖ แห่งพระราชบัญญัติจัดที่ดินเพื่อการครองชีพพ.ศ. ๒๕๑๑ รวมทั้งเงินบริจาคที่นิคมสหกรณ์ได้รับกสน.๓หมายความว่า หนังสืออนุญาตให้เข้าทำประโยชน์ในที่ดินของนิคมสหกรณ์กสน.๕หมายความว่า หนังสือแสดงการทำประโยชน์หมวด ๑การกำกับ ดูแล พื้นที่นิคมสหกรณ์ ข้อ๕ สหกรณ์จังหวัดมีอำนาจหน้าที่ในการกำกับควบคุมดูแลให้มีการปฏิบัติต่าง ๆ ในเขตนิคมสหกรณ์ให้เป็นไปตามกฎหมายว่าด้วยการจัดที่ดินเพื่อการครองชีพ ภายในพื้นที่จังหวัดที่รับผิดชอบรวมทั้งให้ผู้อำนวยการนิคมสหกรณ์ปฏิบัติเป็นไปตามระเบียบนี้ข้อ๖ ผู้อำนวยการนิคมสหกรณ์มีหน้าที่ดูแลตรวจสอบ พื้นที่นิคมสหกรณ์ ตลอดจนการจัดการทรัพย์สินผลประโยชน์ต่าง ๆ รวมทั้งกำกับการใช้ประโยชน์ในที่ดินของนิคมสหกรณ์ที่รับผิดชอบให้เป็นไปตามกฎหมายและวัตถุประสงค์ของการจัดนิคมสหกรณ์ในกรณีที่ไม่มีผู้อำนวยการนิคมสหกรณ์หรือมีแต่ไม่อาจปฏิบัติหน้าที่ได้ ให้สหกรณ์จังหวัดมอบหมายให้ข้าราชการผู้หนึ่งผู้ใดภายในจังหวัดปฏิบัติหน้าที่แทนไปพลางก่อนข้อ๗ ให้ผู้อำนวยการนิคมสหกรณ์ จัดทำทะเบียนหรือบัญชีควบคุมพื้นที่สาธารณประโยชน์พื้นที่ป่าไม้ส่วนกลางของนิคมสหกรณ์ พื้นที่สงวนเพื่อกิจการนิคมสหกรณ์พื้นที่ที่อนุญาตให้ใช้ประโยชน์ตามมาตรา ๙ และมาตรา ๑๕ แห่งพระราชบัญญัติจัดที่ดินเพื่อการครองชีพพ.ศ. ๒๕๑๑ ให้เป็นปัจจุบัน โดยจัดทำตามแบบแนบท้ายระเบียบนี้ และรายงานให้อธิบดีทราบทุกปีภายใน ๓๐ วัน นับแต่วันสิ้นปีงบประมาณข้อ๘ ให้ผู้อำนวยการนิคมสหกรณ์แจ้งผู้ไม่มีสิทธิครอบครองหรืออาศัยในที่ดินภายในพื้นที่นิคมสหกรณ์โดยชอบด้วยกฎหมายทราบและให้ออกไปเสียจากนิคมสหกรณ์ภายในระยะเวลาที่กำหนดหากผู้นั้นไม่ปฏิบัติตามคำบอกกล่าวอันจะเป็นการเสียหายต่อการจัดนิคมสหกรณ์และให้มีอำนาจร้องทุกข์ต่อพนักงานสอบสวนแทนอธิบดีเพื่อดำเนินคดีอาญากับผู้บุกรุกที่ดินในพื้นที่นิคมสหกรณ์แล้วรายงานสหกรณ์จังหวัดเพื่อรายงานกรมส่งเสริมสหกรณ์ทราบข้อ๙ ผู้อำนวยการนิคมสหกรณ์เป็นผู้เรียกเก็บเงินเพื่อช่วยทุนที่รัฐบาลได้ลงไปในการจัดนิคมสหกรณ์รวมทั้งเงินรายได้ของนิคมสหกรณ์และรายได้อื่นตลอดจนปฏิบัติตามประกาศ หลักเกณฑ์และคำสั่งที่เกี่ยวกับการเงินตามที่อธิบดีกำหนดการเก็บเงินเพื่อช่วยทุนที่รัฐบาลได้ลงไปในการจัดนิคมสหกรณ์ให้เก็บในอัตราไร่ละ๒๐๐ บาทข้อ ๑๐ สหกรณ์จังหวัดมีหน้าที่แจ้งเป็นหนังสือถึงหน่วยงานองค์กรปกครองส่วนท้องถิ่นหรือส่วนราชการอื่นใดที่มีอำนาจอนุมัติ อนุญาตให้ดำเนินการใด ๆ ในพื้นที่นิคมสหกรณ์ในเขตจังหวัดที่นิคมสหกรณ์ตั้งอยู่ทราบถึงการใช้ประโยชน์ในที่ดินนอกเหนือจากการทำการเกษตร ต้องได้รับอนุญาตจากอธิบดีก่อนถึงแม้ว่าที่ดินนั้นจะเป็นเอกสารสิทธิ์ตามประมวลกฎหมายที่ดินแล้วก็ตามการดำเนินการตามวรรคแรกต้องแจ้งภายใน ๓๐ วัน นับแต่วันสิ้นปีงบประมาณ พร้อมทั้งทำประกาศติดไว้ ณ ศาลากลางจังหวัดสำนักงานสหกรณ์จังหวัด ที่ว่าการอำเภอ ที่ทำการนิคมสหกรณ์ที่ทำการองค์กรปกครองส่วนท้องถิ่นและสำนักงานสหกรณ์นิคมด้วยข้อ๑๑ ผู้ใดมิได้ปฏิบัติตามระเบียบคำแนะนำคำตักเตือนของผู้อำนวยการนิคมสหกรณ์ให้ผู้อำนวยการนิคมสหกรณ์ดำเนินการตามกฎหมายกับผู้ที่ฝ่าฝืนและรายงานให้สหกรณ์จังหวัดเพื่อพิจารณาดำเนินการต่อไปหมวด ๒การจัดที่ดินนิคมสหกรณ์ ข้อ๑๒ บุคคลที่ไม่มีที่ดินทำกินเป็นของตนเองหรือมีแต่เพียงเล็กน้อยไม่พอต่อการครองชีพให้สมัครขอเข้าเป็นสมาชิกนิคมสหกรณ์ต่อผู้อำนวยการนิคมสหกรณ์ณ ที่ทำการนิคมสหกรณ์นั้น (ตามที่นิคมสหกรณ์กำหนดสถานที่)การคัดเลือกบุคคลเข้าเป็นสมาชิกนิคมสหกรณ์ตามวรรคแรกให้คณะกรรมการคัดเลือกบุคคลเข้าเป็นสมาชิกนิคมสหกรณ์ ซึ่งรัฐมนตรีว่าการกระทรวงเกษตรและสหกรณ์แต่งตั้งดำเนินการคัดเลือกตามหลักเกณฑ์ที่กำหนดข้อ ๑๓ การประชุมคัดเลือกสมาชิกนิคมสหกรณ์ให้ประธานกรรมการคัดเลือก เป็นผู้เรียกประชุมโดยมีหนังสือแจ้งวัน เวลา สถานที่ และเรื่องที่จะประชุมให้กรรมการทุกท่านทราบข้อ๑๔ ในการประชุมคณะกรรมการคัดเลือก ต้องมีกรรมการประชุมไม่น้อยกว่าสามในสี่ของจำนวนกรรมการทั้งหมดจึงจะเป็นองค์ประชุม ถ้าประธานกรรมการไม่อยู่ในที่ประชุมก็ให้ที่ประชุมเลือกตั้งกรรมการคนหนึ่งขึ้นเป็นประธานในที่ประชุมข้อ๑๕ ในการประชุมคณะกรรมการคัดเลือกมีสิทธิ์ออกเสียงได้ท่านละหนึ่งเสียงหากกรรมการมีความเห็นแตกต่างจากมติ ต้องบันทึกเหตุผลประกอบความเห็นด้วยทุกครั้งข้อ ๑๖ การวินิจฉัยชี้ขาดของที่ประชุมให้ถือเสียงข้างมากถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกหนึ่งเสียงเป็นเสียงชี้ขาดข้อ๑๗ การคัดเลือกและประกาศผลการคัดเลือกบุคคลเข้าเป็นสมาชิกนิคมสหกรณ์ให้ประธานคณะกรรมการคัดเลือกประกาศผลการคัดเลือกณ ที่ทำการของนิคมสหกรณ์และที่ว่าการอำเภอแห่งท้องที่นั้น แล้วให้ผู้อำนวยการนิคมสหกรณ์รายงานผลพร้อมแนบสำเนารายงานการประชุมคัดเลือกและสำเนาประกาศผลการคัดเลือกต่อสหกรณ์จังหวัดเพื่อรายงานอธิบดีทราบข้อ๑๘ ผู้อำนวยการนิคมสหกรณ์ แจ้งให้สมาชิกนิคมสหกรณ์ผู้ได้รับคัดเลือกรวมตัวกันขอจดทะเบียนจัดตั้งสหกรณ์ต่อนายทะเบียนสหกรณ์โดยเร็วกรณีที่มีสหกรณ์นิคมอยู่แล้วให้ผู้ได้รับคัดเลือกสมัครเข้าเป็นสมาชิกสหกรณ์นิคมนั้นข้อ๑๙ ให้ผู้อำนวยการนิคมสหกรณ์ ดำเนินการทำแผนผังจัดแบ่งที่ดินสำหรับสมาชิกนิคมสหกรณ์ซึ่งเป็นสมาชิกสหกรณ์นิคมแล้วและให้สมาชิกนิคมสหกรณ์ขออนุญาตเข้าทำประโยชน์ในที่ดินของนิคมสหกรณ์ตามแบบกำหนดท้ายระเบียบนี้โดยเร็วข้อ๒๐ การรายงานขอออก กสน.๓ ต้องแนบเอกสารหลักฐานประกอบดังนี้(๑)สำเนาบัตรประจาตัวประชาชน(๒)สำเนาทะเบียนบ้าน(๓)สำเนาทะเบียนสมรส/หย่า (ถ้ามี)(๔)หลักฐานการเปลี่ยนแปลงแก้ไข คำนำหน้าชื่อ ชื่อ ชื่อสกุล หรืออื่นข้อ๒๑ ให้กองมีหน้าที่ตรวจสอบรายงานการขอออกกสน.๓ แล้วนำเสนอความเห็นต่ออธิบดีเพื่อพิจารณาออกกสน.๓ ตามแบบที่อธิบดีกำหนดข้อ ๒๒ เมื่อผู้อำนวยการนิคมสหกรณ์ได้รับแจ้งผลการออกกสน.๓ แล้ว ต้องแจ้งผลการอนุญาตให้สมาชิกนิคมสหกรณ์รายนั้นทราบเป็นหนังสือและให้มารับกสน.๓ ณ ที่ทำการนิคมสหกรณ์โดยเร็วข้อ๒๓ ผู้อำนวยการนิคมสหกรณ์ต้องจัดทำทะเบียนคุมกสน.๓ ตามแบบที่อธิบดีกำหนดข้อ๒๔ สหกรณ์จังหวัดมีอำนาจพิจารณาอนุญาตให้สมาชิกนิคมสหกรณ์ซึ่งได้รับกสน.๓ แล้วแต่ยังไม่ได้รับ กสน.๕ ออกไปจากพื้นที่นิคมสหกรณ์โดยมีเหตุอันควรข้อ๒๕ เมื่อสมาชิกนิคมสหกรณ์ผู้ได้รับ กสน.๓แต่ยังไม่ได้รับ กสน.๕ มีเหตุให้พ้นจากนิคมให้ผู้อำนวยการนิคมสหกรณ์ดำเนินการ ดังนี้(๑)กรณีต้องไปจากนิคมสหกรณ์เกินหกเดือน ให้ดำเนินการ ดังนี้(๑.๑)สมาชิกนิคมสหกรณ์ไปจากนิคมสหกรณ์โดยไม่ได้รับอนุญาต ให้แจ้งเตือนเป็นหนังสือให้สมาชิกผู้นั้นทราบและดำเนินการให้ถูกต้อง(๑.๒)สมาชิกไปจากนิคมสหกรณ์เกินกว่าหกเดือนโดยไม่ได้รับอนุญาต ให้แจ้งสมาชิกนิคมสหกรณ์ผู้นั้นทราบเป็นหนังสือถึงการสิ้นสุดแห่งการอนุญาตให้เข้าทำประโยชน์ในที่ดินของนิคมสหกรณ์โดยแจ้งไปยังที่อยู่ของสมาชิกรายนั้นๆ ที่ปรากฏในใบสมัครเข้าเป็นสมาชิกนิคมสหกรณ์(๑.๓)รายงานผลตาม (๑.๒) ให้อธิบดีพิจารณา ยกเลิกการอนุญาตฯ(๑.๔) ประกาศแจ้งยกเลิกการอนุญาตฯ ติดไว้ ณ ที่ทำการนิคมสหกรณ์และที่ว่าการอำเภอแห่งท้องที่นั้น(๒)สมาชิกนิคมสหกรณ์ผู้ได้รับ กสน.๓ แต่ยังไม่ได้รับ กสน.๕ หากมีความประสงค์สละสิทธิ์การเข้าทำประโยชน์ในที่ดินดังกล่าวให้ดำเนินการดังนี้(๒.๑)สมาชิกนิคมสหกรณ์ผู้นั้นแจ้งความประสงค์สละสิทธิ์การเข้าทำประโยชน์ในที่ดินเป็นหนังสือต่อผู้อำนวยการนิคมสหกรณ์(๒.๒)ผู้อำนวยการนิคมสหกรณ์รายงานสหกรณ์จังหวัดเพื่อเสนออธิบดีพิจารณายกเลิก กสน.๓ แปลงที่ดินดังกล่าว(๒.๓)เมื่อได้ยกเลิกตามข้อ (๒.๒) แล้ว ให้ถือว่าเป็นที่ดินแปลงว่าง เพื่อดำเนินการตามข้อ๑๓ ต่อไป(๒.๔)ปิดประกาศยกเลิก ณ ที่ทำการนิคมสหกรณ์และที่ว่าการอำเภอแห่งท้องที่นั้นข้อ ๒๖ หากสมาชิกนิคมสหกรณ์ผู้ได้รับกสน.๓ และยังไม่มีสิทธิได้รับ กสน.๕ ได้ถึงแก่กรรมให้ผู้อำนวยการนิคมสหกรณ์ดำเนินการตามข้อ๑๒เมื่อได้ดำเนินการคัดเลือกบุคคลเข้าเป็นสมาชิกนิคมสหกรณ์ตามวรรคแรกแล้วให้ผู้อำนวยการนิคมสหกรณ์รายงานอธิบดีเพื่ออนุญาตให้สมาชิกนิคมสหกรณ์เข้าทำประโยชน์ในที่ดินของนิคมสหกรณ์โดยผู้มีสิทธิได้รับอนุญาตให้เข้าทำประโยชน์ในที่ดินของนิคมสหกรณ์จะต้องอยู่ในลำดับดังต่อไปนี้(๑)ทายาทโดยธรรมของสมาชิกนิคมสหกรณ์ผู้ได้รับ กสน.๓(๒)ในกรณีที่ไม่มีบุคคลตาม (๑) ให้ดำเนินการตามข้อ ๑๒การรายงานตามวรรคสองให้แนบเอกสารหลักฐานเพื่อประกอบการพิจารณา ดังนี้(๑)บัญชีเครือญาติ(๒)กสน.๓ ของสมาชิกนิคมสหกรณ์ที่ถึงแก่กรรม(๓)สำเนามรณบัตรข้อ๒๗ เมื่อสมาชิกนิคมสหกรณ์รายใดได้ปฏิบัติครบถ้วนตามมาตรา๑๑ แห่งพระราชบัญญัติจัดที่ดินเพื่อการครองชีพ พ.ศ. ๒๕๑๑ แล้ว ผู้อำนวยการนิคมสหกรณ์ต้องแจ้งให้สมาชิกนิคมสหกรณ์รายนั้นยื่นคำขอออกหนังสือแสดงการทำประโยชน์ กสน.๕ ตามแบบที่อธิบดีกำหนด โดยแนบเอกสารหลักฐานดังนี้(๑)กสน.๓ ที่ปรากฏรายชื่อสมาชิกนิคมสหกรณ์ที่ได้รับอนุญาต(๒)รูปแปลงที่ดิน(๓)สำเนาบัตรประจำตัวประชาชน(๔)สำเนาทะเบียนบ้าน(๕)หลักฐานการเปลี่ยนแปลงแก้ไข คำนำหน้าชื่อ ชื่อ ชื่อสกุล หรืออื่น ๆ (ถ้ามี)ทั้งนี้ในการดำเนินการดังกล่าว ให้เสนอสหกรณ์จังหวัดเพื่อรายงานเสนอต่ออธิบดีข้อ ๒๘ กองมีหน้าที่ตรวจสอบรายงานตามข้อ๒๗ และพิจารณาเสนออธิบดีเพื่อพิจารณาออกกสน.๕ ตามแบบที่กำหนดท้ายระเบียบนี้ให้แก่สมาชิกนิคมสหกรณ์เป็นราย ๆ ไปข้อ๒๙ เมื่อผู้อำนวยการนิคมสหกรณ์ได้รับแจ้งผลการออกกสน.๕ ให้แก่สมาชิกนิคมสหกรณ์รายใดแล้ว ต้องแจ้งให้สมาชิกนิคมสหกรณ์รายนั้นทราบเป็นหนังสือเพื่อให้มารับกสน.๕ ณ ที่ทำการนิคมสหกรณ์โดยเร็วข้อ๓๐ ผู้อำนวยการนิคมสหกรณ์ต้องจัดทำทะเบียนคุมการออก กสน.๕ ตามแบบที่อธิบดีกำหนดข้อ ๓๑ สมาชิกนิคมสหกรณ์ผู้มีสิทธิได้รับกสน.๕ หรือได้รับ กสน.๕ แล้ว ได้ถึงแก่กรรมแต่ยังไม่ได้รับโฉนดที่ดินหรือหนังสือรับรองการทำประโยชน์ ให้ปฏิบัติดังนี้(๑)กรณีสมาชิกนิคมสหกรณ์ได้รับ กสน.๕ แล้ว สามารถนำไปออกโฉนดที่ดินหรือหนังสือรับรองการทำประโยชน์ตามประมวลกฎหมายที่ดินได้ ตามมาตรา๑๑ แห่งพระราชบัญญัติจัดที่ดินเพื่อการครองชีพ พ.ศ. ๒๕๑๑ ในกรณีที่สมาชิกนิคมสหกรณ์ผู้นั้นเสียชีวิตให้ทายาทสมาชิกนิคมสหกรณ์ผู้นั้นดำเนินการขอออกเอกสารสิทธิตามประมวลกฎหมายที่ดินต่อไป(๒)กรณีที่สมาชิกนิคมผู้มีสิทธิได้รับ กสน.๕ ได้ถึงแก่กรรม โดยได้ปฏิบัติครบถ้วนตามหลักเกณฑ์ที่จะได้รับกสน.๕ แต่ยังไม่ได้รับ กสน.๕ สิทธิดังกล่าวจึงมีอยู่ก่อนถึงแก่กรรมซึ่งเป็นมรดกของผู้ถึงแก่กรรมให้พิจารณาคัดเลือกทำยาทโดยธรรมให้เข้าเป็นสมาชิกนิคมสหกรณ์แทนและเมื่อได้รับอนุญาตให้เข้าทำประโยชน์ในที่ดินแทนแล้วให้ดำเนินการขอออก กสน.๕ ได้หมวด ๓การอนุญาตให้ใช้ประโยชน์ในที่ดินในเขตนิคมสหกรณ์ ข้อ๓๒ ส่วนราชการ รัฐวิสาหกิจ นิติบุคคลหรือบุคคลใดประสงค์จะขออนุญาตใช้ประโยชน์หรือกระทำการอื่นใดภายในพื้นที่นิคมสหกรณ์เพื่อวัตถุประสงค์หนึ่งวัตถุประสงค์ใด ให้ยื่นคำขอต่อผู้อำนวยการนิคมสหกรณ์ ตามแบบที่กำหนดท้ายระเบียบนี้รายงานสหกรณ์จังหวัดเพื่อนำเสนออธิบดีเพื่อพิจารณาคำขออนุญาตการขออนุญาตตามวรรคแรกต้องไม่ส่งผลกระทบต่อสิ่งแวดล้อม ชุมชน ประเพณี วัฒนธรรม อาชีพการเกษตร และอื่น ๆผู้ขออนุญาตต้องมีคุณสมบัติอย่างใดอย่างหนึ่งดังนี้(๑)นิติบุคคลตามที่กฎหมายกำหนด(๒) นิติบุคคล ที่จดทะเบียนในประเทศไทยและผู้ถือหุ้นหรือผู้เป็นหุ้นส่วนต้องเป็นผู้มีสัญชาติไทย(๓)บุคคลธรรมดา หรือคณะบุคคล ต้องมีสัญชาติไทย และบรรลุนิติภาวะในกรณีดังต่อไปนี้ไม่อยู่ภายใต้บังคับของวรรคสามได้แก่ การขออนุญาตสร้างวัด สำนักสงฆ์หรือสถานประกอบพิธีกรรมทางศาสนาต้องได้รับความเห็นชอบเป็นหนังสือจากสำนักงานพระพุทธศาสนาแห่งชาติกรมการศาสนาหรือหน่วยงานที่รับผิดชอบ พร้อมกับยื่นคำขอตามความในวรรคแรก โดยผู้ยื่นคำขออนุญาตต้องมิใช่พระหรือนักบวชตามแต่ละศาสนาและต้องมีภูมิลำเนาอยู่ในประเทศไทยข้อ๓๓ การพิจารณาอนุญาต ให้มีคณะกรรมการพิจารณาการอนุญาตให้ใช้ประโยชน์ในที่ดินในเขตนิคมสหกรณ์ดังนี้(๑)คณะกรรมการพิจารณากลั่นกรองการใช้ประโยชน์ในที่ดินในเขตนิคมสหกรณ์ระดับจังหวัดประกอบด้วยสหกรณ์จังหวัดที่รับผิดชอบในพื้นที่นั้น ๆ เป็นประธานกรรมการ และกรรมการอื่นซึ่งอธิบดีแต่งตั้งอีกไม่เกิน ๔ คน เพื่อพิจารณากลั่นกรองเสนอความเห็นต่อคณะกรรมการพิจารณาการอนุญาตให้ใช้ประโยชน์ในที่ดินนอกเหนือจากการทำการเกษตรระดับกรม(๒)เมื่อกอง ได้รับรายงานตาม (๑) ให้มีคณะกรรมการพิจารณาการอนุญาตให้ใช้ประโยชน์ในที่ดินในเขตนิคมสหกรณ์ระดับกรมประกอบด้วย รองอธิบดีกรมส่งเสริมสหกรณ์ที่ได้รับมอบหมายเป็นประธานกรรมการและกรรมการอื่นซึ่งอธิบดีแต่งตั้งอีกไม่เกิน๘ คน มีหน้าที่พิจารณากลั่นกรองเสนอความเห็นต่ออธิบดีเมื่ออธิบดีได้อนุญาตแล้ว ผู้อำนวยการกองดำเนินการตามข้อ ๓๘ รวมทั้งแจ้งผลการอนุญาตเปลี่ยนแปลงวัตถุประสงค์การใช้ประโยชน์ในที่ดินนอกเหนือจากการทำการเกษตรต่อผู้ขออนุญาตข้อ๓๔ การหาประโยชน์จากทรัพยากรภายในพื้นที่นิคมสหกรณ์ผู้อำนวยการนิคมสหกรณ์ต้องจัดให้มีการประมูล โดยเรียกเก็บค่าบำรุงนิคมสหกรณ์ในอัตราที่กำหนดไว้ตามประกาศของกรมส่งเสริมสหกรณ์ข้อ๓๕ การอนุญาตให้สมาชิกหรือบุคคลภายนอกใช้ประโยชน์ในที่ดินภายในพื้นที่นิคมสหกรณ์ในกรณีปกติกำหนดให้อนุญาตไม่เกินคราวละ๕ ปี เว้นแต่มีเหตุจำเป็นอันสมควร อธิบดีอาจพิจารณาอนุญาตให้ใช้เกินกว่า ๕ ปี ก็ได้แต่ไม่เกินคราวละ ๓๐ ปีทั้งนี้การขออนุญาตต้องเป็นไปตามหลักเกณฑ์และขั้นตอนที่อธิบดีกำหนดข้อ๓๖ หากผู้ได้รับอนุญาตให้ใช้ประโยชน์ในที่ดินตามข้อ๓๓ ไม่ได้ใช้ที่ดินตามวัตถุประสงค์ที่ขอใช้ถือว่าสิ้นสุดการอนุญาต โดยให้ผู้อำนวยการนิคมสหกรณ์ดำเนินการรายงานสหกรณ์จังหวัดเพื่อเสนอต่ออธิบดียกเลิกการอนุญาตข้อ๓๗ อัตราค่าบำรุงนิคมสหกรณ์ การใช้ที่ดินและการใช้ทรัพยากรให้เป็นไปตามประกาศของกรมส่งเสริมสหกรณ์ข้อ ๓๘ ผู้ได้รับอนุญาตให้ใช้ประโยชน์หรือกระทำการอื่นใดในที่ดินทรัพยากรในที่ดินและทรัพยากรอื่น ๆ ภายในพื้นที่นิคมสหกรณ์ต้องทำหนังสือสัญญาตามแบบที่อธิบดีกำหนดการชำระค่าบำรุงนิคมสหกรณ์ตามที่ได้รับอนุญาตให้ชำระทั้งหมดคราวเดียวในวันทำสัญญาจึงจะมีสิทธิเข้าหาประโยชน์หรือกระทำการอื่นใดภายในพื้นที่นิคมสหกรณ์ได้เว้นแต่สัญญาการอนุญาตเกินกว่า ๕ ปี ให้ชำระเป็นงวด ทุก ๆ ๕ ปีหมวด ๔การเงินและการจัดการทรัพย์สินของนิคมสหกรณ์ ข้อ๓๙ ให้มีคณะกรรมการบริหารเงินรายได้นิคมสหกรณ์ประกอบด้วย รองอธิบดีกรมส่งเสริมสหกรณ์ที่ได้รับมอบหมาย เป็นประธานกรรมการ และมีกรรมการอื่นอีกไม่เกิน๘ คน ซึ่งอธิบดีแต่งตั้งมีหน้าที่พิจารณา กลั่นกรอง แผนงาน โครงการ การขอกู้ยืม และจ่ายขาดเงินรายได้นิคมสหกรณ์และเรื่องอื่น ๆ ตามที่ได้รับมอบหมายจากอธิบดีข้อ๔๐ ให้ผู้อำนวยการนิคมสหกรณ์ เปิดบัญชีเงินรายได้นิคมสหกรณ์ไว้ที่ธนาคารเรียกว่า บัญชีเงินรายได้นิคมสหกรณ์........ โดยแยกตามบัญชีของแต่ละนิคมสหกรณ์การถอนเงินตามวรรคแรกจะต้องมีหนังสืออนุญาตจากอธิบดีข้อ๔๑ เมื่อผู้อำนวยการนิคมสหกรณ์ได้รับเงินรายได้นิคมสหกรณ์ให้ออกใบเสร็จรับเงินของทางราชการไว้เป็นหลักฐานและให้นำเงินดังกล่าวฝากเข้าบัญชีตามข้อ ๔๐ ภายในวันที่ได้รับเงิน หรืออย่างช้าภายในวันทำการถัดไปข้อ๔๒ การใช้จ่ายเงินรายได้นิคมสหกรณ์ ต้องได้รับอนุมัติจากอธิบดีก่อนทุกครั้งหลักฐานการจ่ายเงินให้เป็นไปตามระเบียบของทางราชการโดยอนุโลมข้อ๔๓ เงินรายได้นิคมสหกรณ์ใดให้ใช้ได้เฉพาะเพื่อประโยชน์แก่กิจการของนิคมสหกรณ์นั้นรวมทั้งให้สหกรณ์นิคมกู้ยืม ทั้งนี้ หลักเกณฑ์ เงื่อนไข ให้เป็นไปตามที่อธิบดีกำหนดข้อ ๔๔ ให้ผู้อำนวยการนิคมสหกรณ์จัดทำบัญชีการรับจ่ายเงินรายได้นิคมสหกรณ์ไว้เป็นหลักฐานพร้อมที่จะให้ตรวจสอบได้ทุกขณะและจัดทำรายงานการรับ - จ่ายเงินรายได้นิคมสหกรณ์การยืนยันยอดหนี้ การสอบทานหนี้ และการเร่งรัดหนี้ส่งให้อธิบดี ทุกเดือนภายในวันที่ ๗ ของเดือนถัดไป แบบบัญชีและแบบรายงานให้เป็นไปตามที่อธิบดีกำหนดข้อ๔๕ ให้กองจัดทำบัญชี ตามหลักบัญชีคู่เพื่อใช้บันทึกรายการการเงินอันจะแสดงผลการดำเนินงานและฐานะการเงินของเงินรายได้นิคมสหกรณ์ที่เป็นอยู่ตามจริงการปิดบัญชีตามวรรคแรกให้ทำปีละ ๑ ครั้ง ตามปีงบประมาณ และจัดทำงบการเงินโดยมีบัญชีรายได้- รายจ่าย และงบแสดงฐานะการเงิน พร้อมรายละเอียดอื่น ๆ รายงานให้อธิบดี เพื่อทราบภายใน๖๐ วัน นับแต่วันสิ้นปีงบประมาณข้อ๔๖ ให้หน่วยงานตรวจสอบภายในของกรมส่งเสริมสหกรณ์ตรวจสอบเกี่ยวกับการเงินและการบัญชีของเงินรายได้ของนิคมสหกรณ์แล้วรายงานผลการตรวจสอบให้อธิบดีทราบอย่างน้อยปีละ๑ ครั้งบทเฉพาะกาล ข้อ๔๗ การใดที่ได้ดำเนินการตามประกาศ คำสั่งที่ออกโดยอาศัยอำนาจตามระเบียบที่ถูกยกเลิกตามข้อ ๓ ให้ใช้ต่อไปเท่าที่ไม่ขัดหรือแย้งกับระเบียบนี้ข้อ๔๘ การขออนุญาตใช้ประโยชน์ในที่ดินนิคมสหกรณ์ที่ได้มีผู้ยื่นคำขอไว้ก่อนระเบียบนี้ใช้บังคับแต่ยังไม่ได้รับอนุญาตจากอธิบดีให้ใช้หลักเกณฑ์ตามระเบียบนี้ข้อ๔๙ การเก็บเงินค่าช่วยทุนรัฐบาล ที่เรียกเก็บไว้แล้วก่อนระเบียบนี้มีผลบังคับใช้ให้ใช้อัตราเดิมประกาศณ วันที่ ๒๘ ธันวาคม พ.ศ. ๒๕๖๑พิเชษฐ์วิริยะพาหะอธิบดีกรมส่งเสริมสหกรณ์[เอกสารแนบท้าย]๑. ทะเบียนคุมพื้นที่อนุญาตให้ใช้ประโยชน์ในที่ดินนิคมสหกรณ์๒. คำขออนุญาตเข้าทำประโยชน์ในที่ดินของนิคมสหกรณ์ กสน.๑๓. บันทึกถ้อยคำสมาชิก กสน.๒๔.แบบคำขออนุญาตตามมาตรา ๙, ๑๔, ๑๕๕.คำขออนุญาตใช้ที่ดินภายในเขตนิคมสหกรณ์ ( สำหรับบุคคลธรรมดา ) แบบกส. ๑/๑๖.คำขออนุญาตใช้ที่ดินภายในเขตนิคมสหกรณ์ ( สำหรับนิติบุคคลซึ่งไม่ใช่ส่วนราชการหรือรัฐวิสาหกิจ) แบบกส. ๑/๒๗.คำขออนุญาตใช้ที่ดินภายในเขตนิคมสหกรณ์ ( สำหรับส่วนราชการหรือรัฐวิสาหกิจ) แบบกส. ๑/๓๘.คำขออนุญาตเข้าหาประโยชน์ภายในเขตนิคมสหกรณ์ (สำหรับบุคคลธรรมดา )แบบ กส. ๒/๑๙.คำขออนุญาตเข้าหาประโยชน์ภายในเขตนิคมสหกรณ์ (สำหรับนิติบุคคลซึ่งไม่ใช่ส่วนราชการหรือรัฐวิสาหกิจ ) แบบกส. ๒/๒๑๐.คำขออนุญาตเข้าหาประโยชน์ภายในเขตนิคมสหกรณ์ (สำหรับส่วนราชการหรือรัฐวิสาหกิจ )แบบ กส. ๒/๓๑๑.คำขออนุญาตเปลี่ยนแปลงวัตถุประสงค์ที่ดินที่ได้รับเอกสารสิทธิ์ภายในเขตนิคมสหกรณ์ ( สำหรับบุคคลธรรมดา) แบบกส. ๓/๑๑๒.คำขออนุญาตเปลี่ยนแปลงวัตถุประสงค์ที่ดินที่ได้รับเอกสารสิทธิ์ในเขตนิคมสหกรณ์ ( สำหรับนิติบุคคลซึ่งไม่ใช่ส่วนราชการหรือรัฐวิสาหกิจ) แบบกส. ๓/๒๑๓.คำขออนุญาตเปลี่ยนแปลงวัตถุประสงค์ที่ดินที่ได้รับเอกสารสิทธิ์ในเขตนิคมสหกรณ์ (สำหรับส่วนราชการหรือรัฐวิสาหกิจ ) แบบ กส. ๓/๓(ดูข้อมูลจากภาพกฎหมาย)พิไลภรณ์/ธนบดี/จัดทำ๑๐ มิถุนายน๒๕๖๒[๑] ราชกิจจานุเบกษาเล่ม ๑๓๖/ตอนพิเศษ ๔๗ ง/หน้า ๑/๒๒ กุมภาพันธ์ ๒๕๖๒